CELEX: 62017TB0557
Language: el
Date: 2019-10-24 00:00:00
Title: Υπόθεση T-557/17: Διάταξη του Γενικού Δικαστηρίου της 24ης Οκτωβρίου 2019 – Liaño Reig κατά SRB (Προσφυγή ακυρώσεως – Οικονομική και νομισματική πολιτική – Αγωγή αποζημιώσεως – Ενιαίος μηχανισμός εξυγίανσης των πιστωτικών ιδρυμάτων και ορισμένων επιχειρήσεων επενδύσεων – Διαδικασία εξυγίανσης – Καθεστώς εξυγίανσης της Banco Popular Español – Μερική ακύρωση – Αδυναμία διαχωρισμού – Απαράδεκτο)

23.12.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 432/54
            
         
      Διάταξη του Γενικού Δικαστηρίου της 24ης Οκτωβρίου 2019 – Liaño Reig κατά SRB
      (Υπόθεση T-557/17) (1)
      
      (Προσφυγή ακυρώσεως - Οικονομική και νομισματική πολιτική - Αγωγή αποζημιώσεως - Ενιαίος μηχανισμός εξυγίανσης των πιστωτικών ιδρυμάτων και ορισμένων επιχειρήσεων επενδύσεων - Διαδικασία εξυγίανσης - Καθεστώς εξυγίανσης της Banco Popular Español - Μερική ακύρωση - Αδυναμία διαχωρισμού - Απαράδεκτο)
      (2019/C 432/64)
      Γλώσσα διαδικασίας: η ισπανική
      
         Διάδικοι
      
      
         Προσφεύγουσα-ενάγουσα: Carmen Liaño Reig (Alcobendas, Ισπανία) (εκπρόσωπος: F. López Antón, δικηγόρος)
      
         Καθού-εναγόμενο: Ενιαίο Συμβούλιο Εξυγίανσης (εκπρόσωποι: B. Meyring, S. Schelo, F. Málaga Diéguez, F. Fernández de Trocóniz Robles, T. Klupsch, M. Bettermann, S. Ianc και M. Rickert, δικηγόροι)
      
         Αντικείμενο
      
      Αφενός, προσφυγή βάσει του άρθρου 263 ΣΛΕΕ με αίτημα την ακύρωση του άρθρου 6, παράγραφος 1, στοιχείο δ', της αποφάσεως SRB/EES/2017/08 του SRB, της 7ης Ιουνίου 2017, σχετικά με καθεστώς εξυγίανσης της Banco Popular Español, SA, κατά το μέτρο που η διάταξη αυτή προβλέπει τη μετατροπή των μέσων της Κατηγορίας 2 που ταυτοποιούνται μέσω του International Securities Identification Number (Διεθνούς Αριθμού Αναγνώρισης Τίτλων, ISIN) XS 0550098569 σε νέες μετοχές της Banco Popular Español, καθώς και της προσωρινής αποτίμησης από τον ανεξάρτητο εμπειρογνώμονα και της προσωρινής αποτίμησης από το SRB, και, αφετέρου, αγωγή βάσει του άρθρου 266 ΣΛΕΕ με αίτημα την ανόρθωση, κατόπιν της ακυρώσεως, της ζημίας που φέρεται προκληθείσα εξαιτίας της μετατροπής αυτής.
      
         Διατακτικό
      
      Το Γενικό Δικαστήριο διατάσσει:
      
                  1)
               
               
                  
                     Απορρίπτει την προσφυγή ως απαράδεκτη.
                  
               
            
                  2)
               
               
                  
                     Παρέλκει η εξέταση των αιτήσεων παρεμβάσεως της Banco Santander SA, του Βασιλείου της Ισπανίας και της Ευρωπαϊκής Επιτροπής.
                  
               
            
                  3)
               
               
                  
                     Η Carmen Liaño Reig θα φέρει τα δικαστικά της έξοδα καθώς και τα δικαστικά έξοδα του Ενιαίου Συμβουλίου Εξυγίανσης (SRB), πλην των σχετικών με τις αιτήσεις παρεμβάσεως.
                  
               
            
                  4)
               
               
                  
                     Η C. Liaño Reig, το SRB, η Banco Santander, το Βασίλειο της Ισπανίας και η Επιτροπή θα φέρουν έκαστος τα σχετικά με τις αιτήσεις παρεμβάσεως δικαστικά έξοδά τους.
                  
               
            
         (1)  EE C 357 της 23.10.2017.